Koronavírus - a második hullám Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

75 ezer egyetemistán könyörül meg a kormány: ennyien nem szereztek nyelvvizsgát, így nincs meg a diplomájuk sem. Palkovics László Innovációs és Technológiai miniszter bejelentette,

a kormány esetükben eltekint a nyelvvizsga kötelezettségtől, anélkül is megkapják a diplomát.

A miniszter azzal érvelt, a járvány után sok diplomásra van szüksége a magyar gazdaságnak, nem akarják, hogy a nyelvvizsga hiánya miatt középfokú végzettséggel dolgozzanak azok, akik már államvizsgáztak.

A Hallgatói Önkormányzatok Országos konferenciájától megtudtuk, az intézkedés nemcsak azokat érinti, akiknek korábban ragadt be a diplomájuk, hanem azokat is, akik idén végeznek, így valószínűleg több, mint 75 ezer hallgató lesz érintett. Később az ITM megerősítette: a nyelvvizsgamentesség minden hallgatóra vonatkozik, aki 2020. augusztus 31-ig sikeres záróvizsgát tett vagy tesz.

Palkovics László további bejelentéseit itt olvashatja.